**Mesto Spišská Belá**



 Petzvalova 18, 059 01 Spišská Belá

**VÝZVA**

**na predkladanie projektov**

**financovaných z Participatívneho rozpočtu mesta Spišská Belá na rok 2017**

Mesto Spišská Belá vyhlasuje výzvu na predkladanie projektov financovaných z Participatívneho rozpočtu mesta Spišská Belá na rok 2017. Túto výzvu schválilo Mestské zastupiteľstvo v Spišskej Belej dňa 6.4.2017.

**Oprávnené aktivity projekt:**

Aktivity projektu sa musia týkať jednej z nasledovných oblastí :

- sociálna oblasť

- podpora športu

- živá a neživá kultúra

- podpora turizmu a cykloturizmu

- ochrana životného prostredia

- podpora dobrovoľníctva u mladých ľudí

**Finančné limity pre projekty**

Celková výška participatívneho rozpočtu : 10 000 EUR

Minimálna výška rozpočtu projektu financovaná z rozpočtu mesta: 300 EUR

Maximálna výška rozpočtu projektu financovaná z rozpočtu mesta: 2 000 EUR

Spolufinancovanie projektu z iných zdrojov nie je podmienkou schválenie projektu.

**Časový harmonogram**

Termín na predloženie projektov zo strany navrhovateľov je **do 15. mája 2017**. Do tohto termínu musí byť projekt fyzicky doručený do podateľne mestského úradu.

Termín na zvolanie verejného zvažovania je do 9. júna 2017.

Termín na realizáciu a vecné a finančné ukončenie projektu je najneskôr do 31.decembra 2017.

**Obsah projektu**

Žiadateľom môže byť osoba uvedená vo schválených pravidlách participatívneho rozpočtu. Jeden žiadateľ môže podať len jeden projekt. Náležitosti projektu musia byť v súlade so schválenými **Pravidlami participatívneho rozpočtu mesta Spišská Belá,** ktoré sú zverejnené na webovom sídle mesta ([www.spisskabela.sk](http://www.spisskabela.sk)).

Zvýhodnené budú projekty s aktívnym zapojením žiadateľa, jeho členov, resp. dobrovoľníkov a verejnosti (miestnej komunity) do realizácie tohto projektu.

**Forma projektu**

Projekt sa podáva v písomnej forme s predpísaným obsahom (náležitosťami). Odporúčaný vzor projektu je zverejnený na zverejnené na webovom sídle mesta.

Projekt treba doručiť v 1 vyhotovení na adresu mestského úradu v určenej lehote v zalepenej obálke s označením: „Participatívny rozpočet – projekt“.

Kontaktná osoba v prípade nejakých otázok: Mgr. Katarína Hradická, hlavný koordinátor partic. rozpočtu, mestský úrad, mail: hradicka@spisskabela.sk, tel. 052/4680515.

V Spišskej Belej dňa 6.4.2017

 JUDr. Štefan Bieľak

 primátor mesta